**Sally Gardner** (født 1954 i Birmingham) er en britisk barnebokforfatter, bosatt i London. Hun er kjent for *Mitt navn er Coriander* (*I, Coriander*, 2005) som vant Nestlé Smarties Book Prize og *Maggot Moon* (2012) som hun mottok både The Costa Book Awards og Carnegie Medal in Literature for. Hun er også kjent for sin dysleksi, som hun er åpen om.

Liv
---

Hun er datter av et advokatpar, og dysleksien ga henne lenge problemer i skolen. Hun lærte ikke å lese og skrive før hun var 14 år gammel. Hun het opprinnelig *Sarah Gardner*, men skiftet navn til *Sally* fordi dysleksi hindret henne i å skrive navnet sitt riktig. Hun fikk imidlertid stipend til St. Martin's Central School of Art da hun var 18, og begynte deretter å arbeid som scenograf, senere kostymedesigner, ved teater og opera. Hennes første forestilling som scenograf var *Det gode menneske fra Szechuan* da hun var 22.

Bøker
-----

Fra 1993 begynte hun å lage bildebøker, først til andres tekster, men fra 1994 også til egne tekster. De fleste fra denne tidlige fasen var «eventyrlignende, magiske fortellinger» *The Countess's Calamity* (2003) vant en Nestlé Smarties Book Prize. Den første større prosaboken var *I, Coriander* (2005), som vant én pris og ble nominert til flere.

*Mitt navn er Coriander* forteller om en ung jente som lever i England under Cromwelltiden på 1600-tallet. Corianders stemor er besatt av puritanske idealer, og stenger jenta inne. Her kommer hun i kontakt med en alveverden. *The red necklace* (2007) og *The silver blade* (2008) er spenningsromaner for ungdom fra den franske revolusjonen.

*Maggot Moon* foregår i en alternativ versjon av England på 1950-tallet, med sterk politisk undertrykkelse. Hovedpersonen Standish Treadwell er dyslektisk, og er avskrevet av lærerne som et håpløst tilfelle, og mobbes av medelevene.

På norsk finnes *Mitt navn er Coriander*; utgitt av Gyldendal i 2006, oversatt av Elisabeth Bjørnson.

Referanser
----------

1. ↑   Who's Who, Who's Who UK-ID U281879[Hentet fra Wikidata]
2. ↑   Gemeinsame Normdatei, besøkt 15. desember 2014[Hentet fra Wikidata]
3. ↑   web.archive.org[Hentet fra Wikidata]
4. ↑   carnegiegreenaway.org.uk[Hentet fra Wikidata]
5. ↑  «Offisielt nettsted».
6. ↑  carnegiegreenaway.org.uk *Maggot Moon* Arkivert 18. juli 2014 hos Wayback Machine. i listen over prismottagere
7. ↑   carnegiegreenaway.org.uk Pressemelding ved pristildelingen Arkivert 13. november 2013 hos Wayback Machine.
8. ↑  forfatterprofil hos bookbrowse.com
9. ↑  The dyslexic novelist, The Guardian, 2. august 2005
10. ↑  Forfatterprofil Arkivert 28. januar 2014 hos Wayback Machine. hos Gyldendal
11. ↑  Dyslexic writer savours Nestle victory, The Guardian, 14. desember 2005
12. ↑  maggotmoon.com Arkivert 4. januar 2014 hos Wayback Machine.
13. ↑  Carnegie medal winner Sally Gardner attacks Gove, The Guardian, 19. juni 2013
14. ↑  *Mitt navn er Coriander* ISBN 978-82-05-35418-0

Eksterne lenker
---------------

* (en) Offisielt nettsted Rediger på Wikidata

* Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE **·** BBC Things
 |